ພວກແຮງງານລາວ ຢູ່ໃນປະເທດໄທ ຕ້ອງກວດໂຄວິດ-19 ກ່ອນຈະກັບຄືນສູ່ລາວ 
ພົນລະເມືອງລາວ ທີ່ຢູ່ຕ່າງປະເທດ ຈະຕ້ອງພົວພັນກັບສະຖານທູດລາວ ເພື່ອກວດກາຍຮ່າງກາຍເສຍກ່ອນ ຖ້າວ່າຕ້ອງການ ຈະເດີນທາງກັບມາລາວ ໃນລະຫວ່າງທີ່ COVID-19 ກຳລັງລະບາດຢູ່ນີ້.  
ເມື່ອມີການລະບາດຮອບໃໝ່ ຂອງໂຄວິດ-19 ຢູ່ໃນໄທ ເລີ້ມຂຶ້ນແຕ່ກາງເດືອນທັນວາ, 2020 ເປັນຕົ້ນມາ ກໍາມະກອນລາວທີ່ຍັງຢູ່ໃນໄທຫຼາຍຄົນ ກໍມີລາຍໄດ້ຫລຸດລົງ ເມື່ອ ນາຍຈ້າງບໍ່ສາມາດຈ້າງເຂົາເຈົ້າເຕັມເວລາເໝືອນແຕ່ກ່ອນ ຍ້ອນມາດຕະການປິດເມືອງ ທີ່ເຄັ່ງຄັດຂຶ້ນ ພ້ອມກັນນີ້ ພວກເຂົາເຈົ້າກໍຍັງບໍ່ສາມາດກັບໄປຢາມຄອບຄົວໄດ້ເໝືອນ ແຕ່ກ່ອນໃນໂອກາດພັກງານໃນບຸນປີໃໝ່ສາກົນນີ້ ຂະນະດຽວກັນ ທາງລັດຖະບານໄທ ກໍເພີ້ມມາດຕະການທີ່ເຂັ້ມງວດຂຶ້ນໃນການຄຸ້ມຄອງແຮງງານຕ່າງດ້າວ ນັກຂ່າວຂອງ ວີໂອເອມີລາຍງານກ່ຽວກັບເລື້ອງນີ້ ຊຶ່ງ ກິ່ງສະຫວັນ ຈະນໍາເອົາລາຍລະອຽດມາສະເໜີ ທ່ານໃນອັນດັບຕໍ່ໄປ ການສະຫລອງວັນປີໃໝ່ສາກົນຢູ່ບາງກອກ ທີ່ເຄີຍຄຶກຄື້ນ ແລະດຶງດູດເອົານັກທ່ອງທ່ຽວ ຈາກຫລາຍມຸມຂອງໂລກນັ້ນ ປີນີ້ແມ່ນກັບມີບັນຍາກາດ ຂ້ອນຂ້າງງຽບເຫງົາ ເມື່ອມີການ ລະບາດຂອງພະຍາດໂຄວິດ-19 ຮອບໃໝ່ ຊຶ່ງເລີ້ມຕົ້ນ ແຕ່ກາງເດືອນທັນວາ 2020 ເປັນ ຕົ້ນມາ ອີງຕາມການລາຍງານຢູ່ໃນເຟັສບຸກ ຂອງສູນບໍລິຫານສະຖານະການ COVID-1 |9, ຂອງກະຊວງສາທາລະນະສຸກ ໄທທີ່ຂຽນລົງໃນວັນເສົາວັນທີ 2 ມັງກອນຜ່ານມາ ແມ່ນ ມີການຕິດເຊື້ອລາຍໃໝ່ ຫລາຍກວ່າ 1,600 ຄົນ ຫລັງຈາກນັ້ນມາ ຊຶ່ງໄດ້ເຮັດໃຫ້ຈໍານວນ ຄົນເປັນພະ ຍາດໂຄວິດ-19 ທີ່ໄດ້ຮັບການຢືນຢັນທັງໝົດ ເກືອບຮອດ 7,380 ຄົນກໍລະນີ ແລະເສຍຊີວິດໄປທັງໝົດ 64 ຄົນແລ້ວ ຊຶ່ງ 1 ຄົນທີ່ເສຍຊີວິດນັ້ນແມ່ນນອນ ຢູ່ໃນຜູ້ຕິດ ເຊື້ອ ໃນລະຫວ່າງມີການລະບາດຂອງພະຍາດຮອບໃໝ່ນີ້ ສູນກາງດັ່ງກ່າວ ນີ້ຍັງໃຫ້ຄໍາ ເຫັນອີກວ່າ ຕົວເລກຜູ້ຕິດເຊື້ອໃນແຕ່ລະວັນອາດເພີ່ມຂຶ້ນຫຼາຍກວ່າ 10,000 ກໍລະນີໃນ ເດືອນນີ້ ເພື່ອຄວບຄຸມການແຜ່ລະບາດຮອບ ໃໝ່ຂອງໄວຣັສໂຄໂຣນາ ທີ່ເລີ້ມຕົ້ນຂຶ້ນຢູ່ ໃນກຸ່ມແຮງງານຕ່າງດ້າວໃນຈັງຫວັດ ສະໝຸດສາຄອນທີ່ຢູ່ທາງພາກໃຕ້ຂອງບາງກອກ ແລະຈັງຫວັດຣະຍອງຢູ່ພາກຕາເວັນອອກຂອງປະເທດນັ້ນໄວ້ ຫລາຍພາກຂອງໄທໂດຍ ສະເພາະຢູ່ເຂດໃກ້ຄຽງຈຸດລະບາດສອງຈຸດຮອບໃໝ່ ເຊັ່ນບາງກອກນັ້ນ ແມ່ນໄດ້ມີມາດ ຕະການປິດເມືອງຢ່າງເຂັ້ມງວດຫລາຍຂຶ້ນ ສະພາບການດັ່ງກ່າວໄດ້ສົ່ງຜົນກະທົບເຮັດໃຫ້ແຮງງານຕ່າງຊາດ ລວມທັງພວກທີ່ມາຈາກລາວ ໂດຍສະເພາະແມ່ນພວກທີ່ຢູ່ໃນເຂດ ບາງກອກ ບ່ອນທີ່ການແຜ່ລະບາດຂອງພະຍາດດັ່ງກ່າວ ໃນຮອບສອງນີ້ໄດ້ເລີ້ມໄປເຖິງ ແລ້ວນັ້ນ ກໍແມ່ນມີລາຍຮັບຫລຸດລົງກວ່າເກົ່າ ທັງນີ້ກໍເປັນຍ້ອນວ່ານາຍຈ້າງໄດ້ ຫລຸດ ການຈ້າງງານລົງຂະນະທີ່ຮ້ານຄ້າ ແລະຮ້ານບັນເທີງຫລາຍແຫ່ງຖືກປະກາດໃຫ້ປິດໄວ້ ໃນໄລຍະວັນພັກປີໃໝ່ສາກົນນີ້ ດັ່ງ ທີ່ກໍາມະກອນຍິງຄົນນຶ່ງ ທີ່ຂາຍເຄື່ອງຢູ່ໃນເຂດສີລົມ ຂອງບາງກອກ ເລົ່າສູ່ວີໂອເອຟັງວ່າ: ນາງເລົ່າຕໍ່ໄປອີກສະພາບການນີ້ເຮັດໃຫ້ມີລາຍຮັບຫລຸດລົງຫລາຍ ຊຶ່ງນາງໃຫ້ ຂໍ້ສັງເ ກດວ່າ: ພ້ອມກັນນັ້ນ ການລະບາດຮອບສອງຂອງພະຍາດໂຄວິດ-19 ຢູ່ໃນໄທທີ່ວ່ານີ້ ຍັງເຮັດ ໃຫ້ລັດຖະບານລາວ ເພີ້ມມາດຕະການກວດກາຄົນເຂົ້າອອກປະເທດ ຢ່າງເຂັ້ມງວດຂຶ້ນ ດັ່ງທີ່ຊົງລິດ ໂພນເງິນ, ນັກຂ່າວວີໂອເອ ໄດ້ລາຍງານໄປໃນອາທິດແລ້ວນີ້, ທ່ານສີສະ ຫວາດ ສຸດທານີລະໄຊ ຮອງຫົວໜ້າກົມຄວບຄຸມ ພະຍາດຕິດຕໍ່ເວົ້າວ່າລາວ ຍັງມີຄວາມ ສ່ຽງ ທີ່ຈະຕ້ອງປະເຊີນກັບບັນຫາການລະບາດຂອງພະຍາດໄວຣັສ COVID-19 ໂດຍສະເພາະ ແມ່ນຢູ່ທີ່ເຂດຊາຍແດນຕິດຕໍ່ກັບປະເທດເພື່ອນບ້ານນັ້ນຖືເປັນພື້ນທີ່ໆມີຄວາມ ສ່ຽງຫຼາຍທີ່ສຸດເຊັ່ນການລະບາດຢ່າງກວ້າງຂວາງໃນມຽນມາ ແລະ ການລະບາດຮອບ ໃໝ່ໃນໄທ ຕໍ່ສະພາບການນີ້ ກໍເຮັດໃຫ້ແຮງງານລາວຈໍານວນນຶ່ງ ທີ່ຢາກກັບໄປຢາມບ້ານ ໃນໄລຍະ ພັກປີໃໝ່ສາກົນ ຫລືໄລຍະທີ່ບໍ່ມີວຽກເຮັດຫລາຍຢູ່ນີ້ ກໍບໍ່ສາມາດກັບ ໄປຢາມຄອບຄົວ ໄດ້ເລີຍ ດັ່ງການໃຫ້ສໍາພາດຂອງ ກໍາມະກອນຍິງຄົ ດັ່ງກ່າວວ່າ: ພ້ອມກັນນັ້ນ ເພື່ອເປັນການຫລຸດຜ່ອນການນໍາເຂົ້າການຕິດເຊື້ອໄວຣັສໂຄໂຣນາ ຈາກ ຕ່າງປະເທດ, ທາງການໄທ ອອກມາດຕະການຄຸ້ມຄອງແຮງງານຕ່າງດ້າວ ຢ່າງເຂັ້ມງວດ ຂຶ້ນ ຊຶ່ງໃນນັ້ນແຮງງານ 3 ຊາດຄືມຽນມາ, ລາວ ແລະກຳປູເຈຍ ທີ່ຢາກສືບຕໍ່ອາໄສຢູ່ໃນ ໄທແມ່ນສາມາດເຮັດວຽກໄດ້ຢ່າງຖືກຕ້ອງຕາມກົດໝາຍໄດ້ອີກປະມານ 2 ປີ, ຈົນຮອດ ເດືອນກຸມພາ 2023, ແຕ່ວ່າພວກເຂົາເຈົ້າຕ້ອງ ລົງທະບຽນແຮງງານທາງອອນລາຍ ແລະ ໄດ້ຮັບການລົງທະບຽນໃຫ້ຈາກນາຍຈ້າ ອີງຕາມລາຍງານຂອງອົງການຂ່າວຣອຍເຕີ້ ໃນວັນທີ 29 ທັນວາ, 2020 ໂດຍອ້າງອີງເຖິງດໍາລັດຂອງຄະນະລັດຖະບານໄທ ອີງຕາມຂ່າວຈາກສູນບໍລິຫານໂຄວິດ-19 ຂອງໄທທີ່ຂຽນລົງໃນວັນຈັນ, ທີ 28 ທັນວາ 2020 ຜ່ານມາ, ກໍລະນີພິເສດຫາກຍັງບໍ່ມີວຽກເຮັດງານທຳ ຫຼື ຍັງບໍ່ມີນາຍຈ້າງມາຈ້າງ ແມ່ນໃຫ້ກະຊວງແຮງງານຈັດສັນຫາວຽກໃຫ້ໄດ້ພາຍໃນ 90 ວັນ, ໂດຍທຸກຄົນຕ້ອງລົງທະບຽນ ຜ່ານທາງອອນລາຍແຕ່ວັນທີ 25 ມັງກອນຫາ 15 ກຸມພາ 2021 ພ້ອມທັງໃຫ້ ຄວາມຮ່ວມມື ໃນການກວດຫາເຊື້ອໂຄວິດ-19, ພະຍາດຕ້ອງຫ້າມອີກ 6 ຊະນິດ ແລະ ຕ້ອງເຮັດປະກັນສຸຂະພາບເປັນໄລ ຍະ 2 ປີໂດຍມີຄ່າໃຊ້ຈ່າຍ 7 200 ບາດ (ປະມານ 240 ໂດລາ) ເມື່ອໄລຍະເປີດໃຫ້ຈົດທະບຽນສິ້ນສຸດລົງໃນກາງເດືອນກຸມພານີ້ແລ້ວ ເຈົ້າໜ້າທີ່ໄທ ກໍ ຈະກວດກາ, ທັບມ້າງ, ຈັບກຸມ ແລະດໍາເນີນຄະດີ ຕໍ່ແຮງງານທີ່ເຂົ້າ ເມືອງຜິດກົດໝາຍ, ອີງຕາມດໍາລັດຂອງລັດຖະບານໄທ ຢູ່ໃນລາຍງານຂອງ ອົງການຂ່າວຣອຍເຕີ້ ໃນວັນທີ 29 ທັນວາ, 2020 ສະຫລຸບແລ້ວແຮງງານລາວທີ່ຍັງຢູ່ໃນໄທຫຼາຍຄົນມີລາຍໄດ້ຫລຸດລົງເມື່ອນາຍຈ້າງບໍ່ສາ ມາດເປີດກິດຈະການ ຕາມປົກກະຕິເໝືອນເມື່ອກ່ອນ ຍ້ອນມາດຕະ ການປິດເມືອງທີ່ເຄັ່ງ ຄັດຂຶ້ນແລະກໍຍັງບໍ່ສາມາດກັບໄປຢາມຄອບຄົວໄດ້ໝືອນແຕ່ກ່ອນ ໃນໂອກາດວັນພັກບຸນ ປີໃໝ່ສາກົນນີ້ ຂະນະດຽວກັນທາງການໄທກໍເພີ້ມມາດຕະການ ໃນການຄຸ້ມຄອງແຮງງານຕ່າງດ້າວເຂັ້ມງວດຂຶ້ນ